Diari Oficial de la Generalitat Valenciana


Sumari del DOGV 7982, del 17-02-2017 (2017/1008)

RESOLUCIÓ de 7 de febrer de 2017, del director general de Relacions amb les Corts, per la qual es disposa la publicació del Conveni marc entre l'Institut d'Investigació Sanitària - Fundació per a la Investigació de l'Hospital Universitari La Fe de València (IIS La Fe), Ciutat de les Arts i les Ciències, SA (CACSA), i la Fundació Oceanogràfic de la Comunitat Valenciana per a la investigació amb animals aquàtics.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7982

Data del DOGV
:   17-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1008


Data del document
:   07-02-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 7 de febrer de 2017, del director general de Relacions amb les Corts, per la qual es disposa la publicació del Conveni marc entre l'Institut d'Investigació Sanitària - Fundació per a la Investigació de l'Hospital Universitari La Fe de València (IIS La Fe), Ciutat de les Arts i les Ciències, SA (CACSA), i la Fundació Oceanogràfic de la Comunitat Valenciana per a la investigació amb animals aquàtics. [2017/1008]  
L'Institut d'Investigació Sanitària - Fundació per a la Investigació de l'Hospital Universitari La Fe de València (IIS La Fe), Ciutat de les Arts i les Ciències, SA (CACSA) i la Fundació Oceanogràfic de la Comunitat Valenciana han subscrit, prèvia tramitació reglamentària, el dia 21 de setembre de 2016, un conveni marc per a la investigació amb animals aquàtics.  
En compliment del que estableix l'article 20 del Decret 176/2014, de 10 d'octubre, del Consell, pertoca la publicació en el Diari Oficial de la Generalitat Valenciana del conveni esmentat, que ha quedat inscrit en el Registre de Convenis de la Generalitat amb data 7 de febrer de 2017 i número 98/2017 i que figura com a annex d'aquesta resolució.  
  
  
València, 7 de febrer de 2017.- El director general de Relacions amb les Corts: Antonio Torres Salvador.  
  
  
CONVENI MARC DE COL·LABORACIÓ ENTRE L'IIS LA FE, CIUTAT DE LES ARTS I LES CIÈNCIES, SA I LA FUNDACIÓ OCEANOGRÀFIC DE LA COMUNITAT  
  
València, 21 de setembre de 2016  
  
Reunits  
D'una part, José María Millán Salvador, actuant en nom i representació de l'Institut d'Investigació Sanitària - Fundació per a la Investigació de l'Hospital Universitari La Fe de València, amb domicili a València, av. Femando Abril Martorell, 106, Hospital Universitari i Politècnic La Fe, Torre A, planta 7a, i proveïda de NIF número S75956611, en la seua qualitat de director general, en virtut del poder atorgat per mitjà d'escriptura pública de data 17 de març de 2016, davant del notari de València Salvador Alborch Domínguez, amb número de protocol 390, d'ara endavant, IIS La Fe.  
D'una altra banda, Enrique Vidal Pérez, que actua en nom i representació de la Ciutat de les Arts i les Ciències, SA, com a director general, segons consta en l'escriptura atorgada a favor seu, el 2 d'octubre de 2015, davant del notari de València, Juan Bover Belenguer, amb el número 1910 del seu protocol; entitat domiciliada a València, avinguda del Professor López Piñero (historiador de la Medicina), núm. 7, i proveïda del NIF número U01994876, d'ara endavant CACSA.  
I d'una altra banda, Leocadia García Bartual, que actua en nom i representació de la Fundació Oceanogràfic de la Comunitat Valenciana, com a gerent, segons consta en escriptura de nomenament de gerent i apoderament atorgat a favor seu el 9 de maig de 2015, davant del notari de València Alejandro Cervera Taulet, amb el número 1602 del seu protocol, amb domicili social a València, Gran Via Marqués del Túria, 19, i proveïda del NIF número P66932157, d'ara endavant, la Fundació.  
  
D'ara endavant, IIS La Fe, CACSA i la Fundació seran denominades, conjuntament, com les parts i, individualment, la part.  
Les parts manifesten cada una respecte de si mateixa disposar de capacitat jurídica suficient per a subscriure aquest conveni marc de col·laboració (d'ara endavant, el conveni), i a aquest efecte,  
  
EXPOSEN  
  
I. Fins de l'IIS La Fe  
Que l'IIS La Fe és una institució privada i sense ànim de lucre, amb personalitat jurídica pròpia i amb els seus estatuts aprovats pel Govern valencià en la reunió del dia 8 de febrer de 2002, i constituïda el 24 de juliol de 2002, entre els objectius del qual es troben els d'impulsar, promoure i afavorir la investigació científica i tècnica en el si de l'Hospital Universitari i Politècnic La Fe.  
Que l'IIS La Fe té plena capacitat per a obrar amb absoluta autonomia i té com a finalitats principals:  
- Promoure i establir les directrius estratègiques de la investigació biomèdica en el Departament.  
- Facilitar i promoure la docència i la preparació dels postgraduats i investigadors per a la seua formació continuada, complementant els plans generals docents acreditats en el Departament i els programes de docència postgraduada existents en la Universitat  
- Acreditar i garantir els projectes i processos d'investigació clínica en el Departament.  
- Cooperar per mitjà de convenis i altres formes de concert amb organismes nacionals i internacionals, així com amb institucions sanitàries i docents, nacionals o estrangeres.  
- Gestionar la investigació i els recursos resultants del seu desenvolupament, orientant-los cap a les prioritats estratègiques de la investigació del Departament.  
  
  
II. Fins de CACSA i la Fundació  
Que CACSA és una empresa pública de la Generalitat Valenciana, creada per Decret 225/1991, del Consell, de 9 de desembre, l'objecte social de la qual consisteix en la promoció, organització i gestió de les activitats que requerisca la preparació, construcció i posada en funcionament del projecte de la Generalitat Valenciana denominat Ciutat de les Arts i les Ciències de València, així com de la promoció, organització i gestió de l'explotació de les activitats i serveis a desenvolupar en els immobles d'instal·lacions que la integren. Dins d'aquest projecte i actual complex es troba l'Oceanogràfic (d'ara endavant, l'Oceanogràfic).  
Que la Fundació és una fundació (i) vàlidament constituïda en virtut d'escriptura pública atorgada el dia 9 de març de 2016, davant del notari del Col·legi de València Alejandro Cervera Taulet, amb el número 863 del seu protocol; (ii) degudament inscrita en el Registre de Fundacions de la Comunitat Valenciana amb el número 598V, i (iii) amb un únic soci fundacional que és la societat mercantil Avanqua Oceanogràfic-Àgora, SL (d'ara endavant, Avanqua) el principal objectiu de la qual, al marge dels de gestió i explotació de l'Oceanogràfic, és la investigació i conservació de les espècies marines i els seus hàbitats naturals així com l'educació i divulgació científica. En concret, es deixa constància que:  
- Avanqua és l'empresa titular de l'explotació i gestió de l'Oceanogràfic, dins del qual es troba un equip tècnic i humà responsable del benestar i salut dels animals hi albergats, així com del desenvolupament de línies d'investigació per a la seua conservació, cura i millora. En particular, Avanqua ha resultat adjudicatària del contracte número PA 7/2014 de la Generalitat Valenciana per a la «Gestió i explotació dels edificis i instal·lacions de l'Oceanogràfic i l'Àgora i el suport a Ciutat de les Arts i les Ciències, SA, per a la dinamització de la Ciutat de les Arts i de les Ciències» (el contracte amb CACSA).  
  
- La constitució de la Fundació per part d'Avanqua resulta particularment del compromís assumit per aquesta en l'oferta presentada per a l'adjudicació del contracte amb CACSA (apartat 0.4.8.0 del Pla de Gestió de Qualitat i Responsabilitat Social Empresarial presentat per Avanqua en compliment del plec de prescripcions tècniques del contracte amb CACSA). Segons el que preveu l'esmentat document, la Fundació es constitueix per a canalitzar a través d'aquesta aquelles accions del programa de responsabilitat social empresarial (d'ara endavant RSE) d'Avanqua. En aquest sentit, Avanqua i la Fundació han subscrit un acord marc de col·laboració a través del qual Avanqua dóna suport a les activitats de la Fundació.  
  
III. Objecte genèric  
Que les parts intervinents en aquest acte són competents per a arribar a acords quant a la investigació amb animals aquàtics, qüestió aquesta que conforma l'objecte d'aquest conveni marc (d'ara endavant, el «Conveni»)  
  
  
IV. Normativa aplicable  
Per al desenvolupament d'aquest conveni i els projectes d'investigació associats (d'ara endavant els projectes), les parts es comprometen al compliment de la legislació i normativa aplicable a aquests, incloent expressament però no limitat:  
- Llei 14/2007, de 3 de juliol, d'investigació biomèdica.  
- Reial decret 53/2013, d'1 de febrer, pel qual s'estableixen les normes bàsiques aplicables per a la protecció dels animals utilitzats en experimentació i altres fins científics, incloent-hi la docència.  
- Llei orgànica 15/1999, de 13 de desembre, de protecció de dades de caràcter personal, i Reial decret 1720/2007, de 21 de desembre, pel qual s'aprova el Reglament de desplegament de la Llei orgànica 15/1999, de 13 de desembre, de protecció de dades de caràcter personal.  
  
  
V. Declaració d'intencions  
Que les parts, considerant que tenen uns objectius en part coincidents i complementaris, desitgen subscriure aquest conveni a fi de millorar els respectius encàrrecs, d'acord amb les següents  
  
Clàusules  
  
Primera. Objecte del conveni  
Constitueix l'objecte concret d'aquest conveni l'establiment d'un marc de col·laboració, amb indicació de les competències genèriques que corresponen a cada una de les parts firmants, en relació amb la investigació amb animals aquàtics, i particularment en relació amb el desenvolupament i optimització de les tècniques de diagnòstic per imatge i teràpia en animals aquàtics.  
Les clàusules incloses en aquest conveni constitueixen el marc general en què es desenvoluparà, en general, la investigació en animals aquàtics projectada, incloent-hi específicament ?però no limitat- l'exploració de línies d'innovació i investigació amb interessos comuns i el foment de vies per a compartir informació i coneixement entre les parts.  
  
En el marc d'aquest conveni, la col·laboració de les parts que regirà cada un dels diferents i futurs projectes (els projectes i, individualment, quan escaiga, el projecte) que es pretenguen dur a terme es formalitzarà per mitjà de convenis específics (d'ara endavant, els convenis específics i, individualment, quan escaiga, el conveni específic), després de l'acceptació d'aquests per part de la comissió mixta de seguiment definida en la clàusula tercera d'aquest conveni.  
Els convenis específics a subscriure en relació amb el desenvolupament dels projectes han de ser firmats per les parts i s'han d'adjuntar com a annexos a aquest conveni, i han de regular, com a mínim, els aspectes següents:  
- Objectius del projecte.  
- Activitats a desenvolupar, incloent-hi un pla de treball amb les distintes fases d'aquest i la cronologia del seu desenvolupament.  
- Durada del projecte.  
- Pressupost.  
- Mitjans materials i humans que requerisca el projecte, amb inclusió detallada de les aportacions que realitzarà cada part per mitjà de depòsit de béns i aportació de recursos materials i humans, amb indicació del personal que participarà en el projecte.  
- Els noms de les persones encarregades de portar-les a terme, sense perjudici del que s'estableix posteriorment.  
- Origen del finançament.  
- Forma i calendari de pagaments entre les parts (si n'hi ha).  
- Condicions de protecció, difusió i explotació dels resultats científics que es poden obtindre.  
- Garantia de confidencialitat de les dades de caràcter personal tractades, en els termes que preveu la Llei orgànica 15/1999, de protecció de dades de caràcter personal.  
- Garantia de compliment, durant l'execució dels projectes, de la Llei 14/2007 d'Investigació Biomèdica, del Reial decret 53/2013, pel qual s'estableixen les normes bàsiques aplicables per a la protecció dels animals utilitzats en experimentació i altres fins científics, incloent-hi la docència, així com de qualsevol altra normativa que siga aplicable, i de sotmetiment a valoració del Comité Ètic i de Benestar de l'Oceanogràfic intern de què disposa aquest complex (d'ara endavant, el comité ètic).  
En relació amb això, la Fundació fa constar que no estarà obligada a comprometre els seus recursos, ja siguen personals, materials, econòmics o de qualsevol altra índole, quan no haja prestat l'oportú consentiment per a aquesta inversió, prèviament i per escrit.  
  
Segona. Condicions generals del conveni  
1. Correspon a l'IIS La Fe, a través dels seus investigadors implicats, aportar l'assessorament tecnològic, els coneixements i el suport formatiu, tot això amb el personal adequat, per al desenvolupament d'aquest conveni, sempre que:  
  
- Aquestes activitats no interrompen les activitats normals d'assistència sanitària dutes a terme per l'IIS La Fe.  
- Les activitats siguen compatibles amb altres treballs d'investigació desenvolupats per l'IIS La Fe.  
- L'IIS La Fe dispose de personal i d'altres recursos necessaris per al desenvolupament d'aquestes activitats.  
- Complisquen amb la normativa d'aplicació i estiguen regulades per mitjà d'un Conveni especifique segons es descriu en l'objecte de l'acord marc.  
2. Correspon als investigadors de l'IIS La Fe implicats en el desenvolupament dels projectes, presentar-los a valoració de la seua Comissió d'Investigació per a la posterior avaluació i aprovació, si escau, pel propi Comité Ètic de Benestar Animal de l'Hospital La Fe.  
  
3. Correspon a la Fundació, a través de la seua Àrea d'Investigació Clínica Interna, l'assessorament i la coordinació del personal investigador en el desenvolupament de les activitats realitzades dins de l'Oceanogràfic, sempre que siga compatible amb altres treballs d'investigació desenvolupats per la Fundació en l'Oceanogràfic, així com presentar els projectes a valoració del seu Comité Ètic per a la posterior avaluació i aprovació.  
En aquest sentit, l'IIS La Fe i els seus investigadors subjectaran la seua actuació en l'Oceanogràfic a les instruccions que a aquest efecte els dicte la Fundació a través del personal responsable de l'Oceanogràfic, i serà essencial i prioritari el correcte desenvolupament per part de la Fundació de les activitats ordinàries pròpies del seu objecte fundacional i amb subjecció, en tot cas, a les limitacions establides per Avanqua com a entitat gestora de l'Oceanogràfic.  
  
4. La Fundació posarà a disposició dels projectes que es duguen a terme en virtut d'aquest conveni els mitjans humans necessaris (entrenadors i cuidadors) per al maneig dels animals i el personal veterinari necessari en les preses de mostres biològiques que es consideren necessàries per als projectes i s'acorden entre l'IIS La Fe i la Fundació. La disponibilitat del personal de la Fundació estarà limitada als treballs d'entrenament, cura i investigació que aquest personal realitza en el normal exercici de les seues activitats en l'Oceanogràfic. Tots els estudis objecte d'aquest conveni quedaran supeditats al manteniment d'uns nivells adequats de benestar dels animals, definits per la Fundació en col·laboració amb Avanqua a través dels seus responsables en l'Oceanogràfic.  
A efectes aclaridors, els compromisos ací assumits per la Fundació hauran d'entendre's limitats en funció del personal, animals, material i recursos que tinga disponibles en cada moment per a dur a terme aquesta labor i que aconsellen les circumstàncies en cada moment. En cap concepte el projecte a desenvolupar en execució i desenvolupament d'aquest conveni podrà comprometre o perjudicar el benestar animal, l'activitat diària normal de la institució o la seua imatge, ni la del mateix complex Oceanogràfic o d'Avanqua.  
5. L'IIS La Fe ha d'aportar els coneixements i les habilitats tècniques i, quan siga factible, per no complir condicions d'ús en humans, el material necessari per a la realització de les accions definides per a millora de la salut en els animals aquàtics objecte d'aquest conveni.  
  
6. Correspon a CACSA: (i) subministrar informacions sobre les activitats realitzades per CACSA en la Ciutat de les Arts i les Ciències que puguen incidir o estiguen relacionades amb les activitats objecte d'aquest conveni, i (ii) donar suport a l'IIS La Fe i/o la Fundació i assessorar-los quan ho sol·liciten en relació amb les activitats objecte d'aquest conveni.  
7. El personal investigador d'ambdues parts podrà desenvolupar treballs d'investigació en les instal·lacions de l'altra part i utilitzar l'equipament d'aquesta, complint sempre les normes de funcionament que siguen d'aplicació i aquelles normes que els siguen comunicades en cada moment pels responsables de les instal·lacions on estiguen desenvolupant els treballs.  
La cobertura de les contingències que puga patir el personal inclòs en aquest conveni, durant la seua permanència en les instal·lacions de l'altra part, serà responsabilitat de la institució de què originàriament depenga.  
8. Correspon a cada una de les parts complir durant la vigència del conveni totes les obligacions, llicències i formalitats derivades de la seua activitat i, en particular, les seues obligacions en matèria fiscal, laboral, seguretat en el treball i d'assegurances mèdiques respecte del seu personal.  
9. Les parts podran dur a terme projectes d'investigació conjunts en convocatòries competitives públiques o privades, i formar part del mateix equip investigador. Els projectes podran ser presentats indistintament a través de l'IIS La Fe de CACSA o de la Fundació, tractant que existisca un equilibri raonable en funció dels participants i la respectiva dependència orgànica. La tramitació i les normes d'execució pressupostària del projecte hauran de ser acordades conjuntament entre les parts a través del corresponent conveni específic.  
  
10. L'elaboració de les ponències i les publicacions que resulten dels projectes realitzats basant-se en aquest conveni tindrà com a autors personal tant de l'IIS La Fe com de la Fundació i CACSA, i s'assignaran les coautories en funció del grau i naturalesa de la seua participació. Aquestes coautories seran negociades prèviament, dins de terminis raonables i flexibles, per a cada projecte i cada publicació o ponència que es preveja produir en relació amb aquest.  
11. Llevat que s'indique i acorde el contrari, l'aplicació i execució d'aquest conveni, incloent-hi tots els actes jurídics que pogueren dictar-se en la seua execució i desenvolupament, no suposaran per a CACSA o la Fundació, en cap cas, obligacions econòmiques i en tot cas les obligacions contretes seran ateses amb els seus mitjans personals i materials.  
  
Tercera. Comissió mixta de seguiment  
A partir de la firma d'aquest conveni, es constituirà una comissió mixta de seguiment amb representants designats per les parts en règim de paritat (d'ara endavant, la comissió mixta de seguiment). Aquesta comissió es responsabilitzarà de la planificació, seguiment i avaluació de les accions derivades del conveni. La comissió mixta de seguiment estarà formada per:  
- Per part de l'IIS La Fe:  
- Luis Martí Bonmatí, director del Grup d'Investigació Biomèdica d'Imatge (GIBI 2 30) de l'IIS La Fe.  
- Ángel Alberich Bayarri, director científic-tècnic del Grup d'Investigació Biomèdica d'Imatge (GIBI 2 30).  
- José María Millán Salvador, director científic de l'IIS La Fe.  
- Per part de la Fundació i CACSA:  
- Francisco Javier León, responsable del Departament de Biologia i Investigació de CACSA.  
- Andreas Fahlman, responsable de l'Àrea d'Investigació de la Fundació.  
- Daniel Garcia Párraga, cap de veterinària de l'Oceanogràfic, per part de la Fundació.  
La comissió mixta de seguiment es reunirà sempre que ho sol·licite una de les parts, amb una antelació mínima de quinze dies naturals, en la forma estipulada en la clàusula posterior de notificacions i elevarà informes i propostes als òrgans rectors d'ambdues parts.  
Per a la vàlida constitució, serà necessari que concórreguen a la reunió, almenys, un membre representant de cada una de les parts, és a dir, un de l'IIS La Fe, un de la Fundació i un de CACSA.  
De les actes que estenga la comissió mixta de seguiment es remetrà una còpia a la Secretaria Autonòmica de l'Agència Valenciana de Turisme.  
  
Quarta. Començament i durada  
Aquest conveni entrarà en vigor en la data de la firma, indicada al principi d'aquest document, i romandrà vigent durant el termini d'un (1) any, i es podrà prorrogar, per acord mutu i per escrit de les parts, amb una antelació d'un (1) mes abans de l'expiració del termini convingut, per períodes addicionals d'un (1) any. En tot cas, la cooperació de les parts es prolongarà fins a la finalització del projecte, actuacions o conveni específic que es trobara en fase d'execució a la data de resolució del conveni.  
En tot cas, aquest conveni es resoldrà en el cas de finalització del contracte amb CACSA, excepte autorització expressa per part de CACSA i, en aquest cas, CACSA o l'empresa assignada per aquesta assumiran els corresponents compromisos davant de tercers.  
Addicionalment, aquest conveni podrà quedar rescindit en qualsevol moment de forma unilateral si alguna de les parts així ho requereix, i s'haurà d'informar l'altra part d'aquesta intenció almenys amb dos (2) mesos de preavís, sense perjudici que, novament, el conveni es prolongue ineludiblement per aquell període de temps necessari per al total compliment i execució d'aquells projectes o actuacions que estiguen en curs en aquesta data, i fins a la finalització d'aquests.  
  
  
Cinquena. Confidencialitat i protecció de dades  
Les parts es comprometen a mantindre de forma confidencial i a no revelar a tercers, sense autorització escrita prèvia de l'altra part, qualssevol dades, informacions, resultats, etc. que hagueren sigut obtinguts o s'hagueren generat al llarg d'aquest conveni i en virtut d'aquest (d'ara endavant la informació confidencial). Per informació confidencial s'entendrà tota la informació de caràcter tècnic, científic, comercial o d'un altre tipus pertanyent a les parts (com ara, obtenció de dades, metodologia, mostres i resultats de la investigació) a la qual les parts hagen accedit en el transcurs d'aquest conveni. Així mateix, les parts s'obliguen a mantindre en secret qualsevol informació subministrada per les parts, llevat que:  
a) Fora coneguda per alguna de les parts abans de la firma d'aquest conveni, i ho puga demostrar.  
b) Fora revelada per una tercera part amb dret per a fer-ho.  
c) Fora de domini públic o es fera de domini públic, per mitjà d'actes no imputables a cap de les parts.  
d) Fora requerida a les parts per imperatiu legal.  
Les parts han de vetlar per la circulació restringida d'aquesta informació confidencial, i s'han de fer responsables del fet que aquesta obligació siga complida per totes les persones sota la seua responsabilitat que hi tinguen accés, segons el que s'ha pactat per aquest conveni.  
Les parts s'obliguen a complir la normativa vigent en relació amb la protecció de dades de caràcter personal, en especial amb la Llei orgànica 15/1999, de 13 de desembre, de protecció de dades de caràcter personal, i el Reial decret 1720/2007, de 21 de desembre, pel qual s'aprova el reglament de desplegament, i es comprometen a adoptar totes les mesures de seguretat exigides per aquesta normativa.  
En aquest sentit, les parts garanteixen que no tindran accés a les dades personals respecte de les quals l'altra part siga l'encarregada del seu tractament, ni les tractaran de cap manera. Sense perjudici de l'anterior, en el cas que, per qualsevol circumstància, les parts hagueren de tindre accés a aquestes dades personals, hauran de comunicar-ho amb caràcter previ a l'altra part, als efectes que abans d'aquest accés les parts firmen el corresponent annex de compliment de les obligacions de l'article 12 de la LOPD i de les altres obligacions legals.  
Les parts convenen que les obligacions establides en aquesta clàusula són obligacions essencials del conveni, i es mantindran respectivament indemnes de qualssevol conseqüències danyoses que puga ocasionar el seu incompliment.  
  
Sisena. Publicació de resultats  
En el marc d'aquest conveni s'hauran de tindre en compte les possibles publicacions que realitzen les parts. En aquestes publicacions es farà sempre menció dels autors que hagen participat significativament en el resultat, amb indicació expressa de la institució a què pertanguen. Sense perjudici que puguen constar com a autors les persones físiques que hagen participat del projecte en qüestió, aquests noms hauran d'anar necessàriament identificats amb la seua intervenció com a personal de la Fundació, CACSA i/o de l'IIS La Fe, segons el cas.  
  
En aquest sentit, quan un o més dels investigadors desitgen utilitzar els resultats parcials o totals, en part o en la seua totalitat, per a la seua publicació com a article, conferència, etc., hauran d'informar amb un mínim de quaranta (40) dies d'antelació a la comissió mixta de seguiment, la qual tindrà sempre, amb anterioritat a la seua divulgació o publicació, el dret de revisar els documents, dades o resultats, a fi d'examinar i controlar l'exactitud de la informació i el compliment de l'obligació de confidencialitat, o per a identificar possibles informacions patentables. En el cas que la comissió mixta de seguiment determine que en la mencionada documentació es troba informació i dades susceptibles de ser patentats o dades que per raons estratègiques no han de transcendir a la llum pública, aquesta ho notificarà immediatament als investigadors, i aquests hauran de proposar les modificacions corresponents i retindre aquesta publicació o divulgació fins a rebre autorització per escrit de la comissió mixta de seguiment.  
  
La Fundació podrà utilitzar els resultats de la investigació -incloent-hi les invencions o patents a què puguen donar lloc les investigacions i estudis realitzats per les parts en el marc del conveni, susceptibles o no d'explotació econòmica- per a la conservació, la recuperació i la millora del benestar animal de les espècies presents en l'Oceanogràfic.  
  
Així mateix, les parts convenen a atorgar al contingut del que preveu aquesta clàusula el caràcter d'essencial a l'efecte de la subscripció d'aquest conveni.  
  
Setena. Propietat intel·lectual i industrial i drets sobre patents  
  
En el marc d'aquest conveni, s'hauran de tindre en compte les disposicions en relació amb els drets de propietat industrial i intel·lectual següents:  
a) Qualsevol informació, coneixements, drets de propietat intel·lectual o industrial o un altre material confidencial aportat per les parts per al desenvolupament del projecte, continuarà sent propietat exclusiva de la part que el proporcione, sense que existisca cap cessió i no serà revelada a tercers, excepte amb el propòsit d'aquest conveni, subjecte sempre a la clàusula cinquena d'aquest conveni. En aquest sentit, el conveni no comportarà la concessió de cap dret entre les parts en relació amb els drets de propietat intel·lectual i industrial titularitat d'aquestes.  
  
b) Sense perjudici del que estableix la clàusula sisena del conveni respecte a la utilització dels resultats dels estudis per a la recuperació i la millora del benestar animal de les espècies presents en l'Oceanogràfic, els possibles resultats, ja siguen patentables o no, incloent-hi els coneixements tècnics o d'un altre tipus d'informació generats durant l'execució dels projectes, seran propietat conjunta de les parts (IIS La Fe, CACSA i la Fundació), en proporció directa a les contribucions intel·lectuals, materials i econòmiques d'aquestes en el desenvolupament dels projectes, i hauran de formalitzar acords annexos que arrepleguen aquestes singularitats, els quals seran firmats per les parts, i s'hi hauran d'adjuntar a aquest conveni.  
c) Els tràmits per a les oportunes sol·licituds de protecció es podran dur a terme indistintament a través de l'IIS La Fe, de CACSA o de la Fundació. La participació en les despeses i el beneficis que es deriven de la protecció i de l'explotació d'aquestes invencions seran distribuïts entre les parts proporcionalment al percentatge de la seua participació en la propietat.  
d) Respecte a les publicacions i a la propietat industrial o intel·lectual, es farà sempre menció dels autors que hagen contribuït de manera determinant a l'obtenció dels resultats, i que en el cas de les patents figuraran com a inventors.  
e) Com a norma general, excepció feta del que disposa l'últim paràgraf de la clàusula sisena anterior, les parts mostren la seua predisposició al fet que el coneixement generat per una part, puga ser adquirit per l'altra, després d'acord per escrit d'aquestes, per a l'eventual explotació industrial.  
Així mateix, les parts convenen a atorgar al contingut del que preveu aquesta clàusula el caràcter d'essencial a l'efecte de la subscripció d'aquest conveni.  
  
Huitena. Resolució  
Seran causes de resolució/extinció d'aquest conveni:  
A) L'incompliment de qualssevol de les obligacions essencials contretes en virtut d'aquest conveni per una de les parts facultarà l'altra part a resoldre'l transcorreguts vint (20) dies des que l'incompliment fora posat en coneixement de la part incomplidora per escrit, i aquesta no l'haguera esmenat.  
B) La denúncia, mitjançant un escrit adreçat en qualsevol moment a la comissió mixta de seguiment, per qualsevol de les parts amb la intenció d'acabar aquest conveni amb dos (2) mesos d'antelació.  
  
La comissió mixta de seguiment resoldrà, en el termini de 20 dies des de la recepció de l'escrit que inste la resolució, sobre les seues possibles conseqüències.  
En tot cas, les parts es comprometen a finalitzar el desenvolupament dels projectes ja iniciats tan aviat com els siga possible des del moment de notificació de la denúncia.  
C) El mutu acord de les parts.  
L'extinció d'aquest conveni no alliberarà les parts de les obligacions relatives a la informació confidencial subscrites a aquest efecte per les parts, en aquest conveni o en altres documents.  
D) En el cas que a data 3 d'agost de 2030 AVANQUA deixara de ser titular de la gestió de l'Oceanogràfic. La qual cosa donaria motiu a la revisió de condicions de l'acord marc amb la nova empresa gestora.  
  
  
Novena. Notificacions  
Tot avís, sol·licitud, notificació o comunicació relacionada amb l'execució i el compliment d'aquest conveni es comunicarà per qualsevol mitjà que permeta deixar constància de la seua tramesa i de la recepció als responsables en les adreces següents:  
  
IIS La Fe:  
Persona de contacte: Elena Aristoy Gómez-Lechón  
Adreça: av. Femando Abril Martorell, 106 (7a planta), CP 46104 València  
Telèfon: 290 306 467  
Correu electrònic: ilisyumqtccmvby@qsrmqkf.se  
  
Grup d'Investigació Biomèdica d'Imatge (GIBI 2^30):  
Persona de contacte: Luis Martí Bonmatí  
Direcció: avinguda de Femando Abril Martorell, 106, Torre E, planta baixa. CP 46222 València  
Telèfon: 812 146 363  
Correu electrònic: marti\_cta@ybh.gb  
  
La Fundació:  
Persona de contacte: Daniel García Párraga  
Adreça: Eduardo Primo Yúfera, 1B, 46216 València  
Telèfon: 646 042 896  
Correu electrònic:  
  
CACSA:  
Persona de contacte: Javier León  
Adreça: avinguda del Professor López Piñero (historiador de la Medicina), núm. 7. 46745 València.  
Telèfon:  
Correu electrònic:  
  
Per a això, les parts s'obliguen a establir un canal de comunicació àgil, directe i fluid que, a títol d'exemple, podrà tindre lloc mitjançant mitjans de comunicacions per via electrònica, videoconferències o reunions presencials.  
Les parts es comprometen a informar per escrit dels canvis que es produïsquen en les dades anteriorment indicades.  
  
Deu. Modificacions  
Qualsevol modificació de les estipulacions d'aquest conveni haurà de ser estipulada abans de la seua execució en addenda al conveni, firmada per persones degudament facultades en nom del l'IIS La Fe, CACSA i la Fundació, i especificant la seua incidència en els acords tècnics acordats.  
  
Onze. Independència de les parts  
Aquest conveni té naturalesa civil i, en conseqüència, les parts estableixen que aquest, així com les actuacions dutes a terme per l'IIS La Fe, pel seu compte, pels professionals designats per aquesta, en cap cas impliquen o podran interpretar-se com a constitutius d'una relació laboral ?ni tan sols de caràcter especial- entre la Fundació i l'IIS La Fe, ni entre CACSA i l'IIS La Fe, ni entre la Fundació o CACSA i les persones que efectivament realitzen les actuacions previstes en aquest conveni, ni crea o genera de cap manera un negoci mancomunat o societat entre aquestes.  
En aquest sentit, l'IIS La Fe organitzarà, escometrà i dirigirà els seus treballs d'investigació com a entitat independent i de forma completament autònoma, gaudint de plena llibertat per a determinar la forma i mode d'organització del seu treball, utilitzant els seus mitjans i sota la seua responsabilitat, riscos i autonomia.  
No obstant això, i sense perjudici de la seua independència, l'IIS La Fe sí que estarà obligat a respectar (i) les instruccions de contingut tecnicocientífic que puga determinar el personal responsable de la Fundació i, en particular, el Comité d'Ètica i Benestar de l'Oceanogràfic, així com (ii) les directrius generals que li marque la Fundació en funció de les limitacions establides en l'acord marc de col·laboració subscrit amb Avanqua i les necessitats de l'Oceanogràfic, així com dels propis visitants, que no podran ser desateses.  
Les parts quedaran eximides de qualsevol responsabilitat en què poguera incórrer qualsevol de les altres parts en relació amb l'execució del conveni derivada de l'incompliment de les obligacions fiscals, administratives, civils, penals, laborals, de Seguretat Social o de qualsevol altra índole d'aquest, les quals s'obliguen a mantindre indemne les restants davant de qualsevol reclamació de tercers derivada d'aquests incompliments.  
En aquest sentit, cada una de les parts, a través de qualsevol persona que participe per si mateix, indicarà en tot moment, en allò que fa referència a aquest conveni, que actua en nom propi, és a dir, com un empresari autònom i independent.  
  
Dotze. Qüestions litigioses  
Les discrepàncies sorgides sobre la interpretació, desenvolupament, modificació, resolució i efectes que pogueren derivar-se de l'aplicació d'aquest conveni, les haurà de resoldre la comissió mixta de seguiment ací regulada.  
Si no és possible una solució amistosa i és procedent un litigi judicial, les parts acorden, amb renúncia expressa a qualsevol altre fur que poguera correspondre'ls, sotmetre's a la jurisdicció i competència dels tribunals de València.  
  
I en prova de conformitat i perquè tinga deguda constància tot el que s'ha convingut, les parts firmen aquest conveni, en exemplar triplicat i en tots els seus fulls, en el lloc i la data al principi indicats.  
  
Per l'IIS La Fe,  
José María Millán Salvador  
  
Per CACSA,  
Enrique Vidal Pérez  
  
Per la Fundació,  
Leocadia García Bartual